recursal/SuperWikiNEXT-32B huggingface dataset:
सन् ६५० और ८५० के बीच ख़ज़र ख़ागानत
**ख़ज़र** (रूसी:Хазары, ख़ाज़ारी; अंग्रेज़ी: Khazar) मध्यकालीन यूरेशिया की एक तुर्की जाति थी जिनका विशाल साम्राज्य आधुनिक रूस के यूरोपीय हिस्से, पश्चिमी कज़ाख़स्तान, पूर्वी युक्रेन, अज़रबेजान, उत्तरी कॉकस (चरकस्सिया, दाग़िस्तान), जोर्जिया, क्राइमिया और उत्तरपूर्वी तुर्की पर विस्तृत था। इनकी राजधानी वोल्गा नदी के किनारे बसा आतील शहर था। ख़ज़र लोगों की ख़ागानत सन् ४४८ से १०४८ तक चली। इसमें कई धर्मों के लोग और, तुर्की जातियों के अलावा, यूराली, स्लावी और अन्य जातियाँ भी रहती थीं। ख़ज़र ख़ागानत रेशम मार्ग पर एक महत्वपूर्ण पड़ाव था और दक्षिण-पश्चिमी एशिया को उत्तरी यूरोप से जोड़ने वाली एक मुख्य कड़ी थी।

मध्यकाल में ख़ज़र शासन ने यहूदी धर्म को अपना लिया था, यद्यपि स्तेपी के अन्य तुर्की जातियों ने सुन्नी इस्लाम अपनाया था।

नाम
---

बहुत से विद्वानों का मानना है कि 'ख़ज़र' शब्द तुर्की भाषाओँ के 'गेज़ेर' या 'ख़ेज़ेर' शब्द से आया है और इसका मतलब 'ख़ानाबदोश' या 'घुम्मकड़' होता है। 'ख़ज़र' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इन्हें भी देखें
---------------

* तुर्की भाषाएँ
* कॉकस

सन्दर्भ
-------

1. ↑  A history of Russia, Central Asia, and Mongolia, David Christian, Wiley-Blackwell, 1998, ISBN 978-0-631-20814-3, *... Recent evidence suggests that the dominant language was an Oghur dialect. Anthropologically and linguistically the Khazars were similar to the other Turkic peoples of the Pontic steppes ...*
खालिद सैफुल्ला रहमानी (जन्म नवंबर 1956) एक भारतीय मुस्लिम विद्वान, लेखक और न्यायविद हैं जो ऑल इंडिया मुस्लिम पर्सनल लॉ बोर्ड के महासचिव हैं। और वह इस्लामिक फ़िक़्ह एकेडमी ऑफ़ इंडिया के भी महासचिव हैं। उन्होंने इस्लामी न्यायशास्त्र: परिचय तथा इतिहास और किताबूल फ़तावा सहित कई किताबें लिखी हैं।

जीवनी
-----

खालिद सैफुल्ला रहमानी का जन्म नवंबर 1956 में हुआ था।  उन्होंने अपनी प्राथमिक शिक्षा घर पर प्राप्त की और दो साल तक मदरसा कासिमुल उलूम हुसैनिया में अध्ययन किया। उन्होंने मुंगेर में जामिया रहमानी से स्नातक की उपाधि प्राप्त की और दारुल उलूम देवबंद में फिर से "दवरा-ए-हदीस" (दार्स- ए-निजामी की हदीस वर्ग) का अध्ययन किया, और वहां से 1395 एएच में स्नातक की उपाधि प्राप्त की।  बाद में उन्होंने इमारत-ए-शरिया, पटना में इस्लामी कानून और न्यायशास्त्र में विशेषज्ञता हासिल की। उनके शिक्षकों में अंजार शाह कश्मीरी, महमूद हसन गंगोही और मुहम्मद सालिम कासमी शामिल हैं । मौलाना रहमानी ने काज़ी मुजाहिदुल इस्लाम कासमी से भी फायदा हासिल किया । 

1398 में, रहमानी ने मदरसा सबीलुस-सलाम हैदराबाद में पढ़ाना शुरू किया, जहां उन्हें 1399 में प्रधान शिक्षक नियुक्त किया गया। उन्होंने वहां 22 साल तक पढ़ाया और हैदराबाद में अल-महद अल-आली अल-इस्लामी की स्थापना की।  उन्होंने दरभंगा में सबिलुल फलाह और मदरसा अल-फलिहात जैसी संस्थाओं को स्थापित करने में भी मदद की है; आंध्र प्रदेश में मदरसा नुरुल उलूम और कर्नाटक में मदरसा तालीमुल कुरान लिल-बनात । 

रहमानी ऑल इंडिया मुस्लिम पर्सनल लॉ बोर्ड की लीगल काउंसिल के सदस्य, इस्लामिक फ़िक़्ह अकादमी के महासचिव हैं।  *वह दैनिक मुंसिफ* हैदराबाद के शुक्रवार के संस्करण के नियमित स्तंभकार हैं, और मुजाहिदुल इस्लाम कासमी द्वारा शुरू की गई इस्लामी न्यायशास्त्र पत्रिका *थ्री मंथली बेह्स-ओ-नज़र के संपादक हैं।*

साहित्यिक कार्य
---------------

रहमानी के कार्यों में शामिल हैं: 

* *आसन तफ़सीर-ए-कुरान मजीद*

* *फ़िक़्ह-ए-इस्लामी: तदविन-ओ-तारुफ़ (इस्लामिक न्यायशास्त्र: परिचय और संहिताकरण)*

* *इस्लाम का निज़ाम उशर-ओ-ज़काती*

* *माहिलाओं के वित्तीय अधिकार: शरीयत-ए-इस्लामी की नज़र में*

* *किताब अल-फतावा (फतवा की किताब)*

* *क़ामुस अल-फ़िक़्ह*

* *कुरान: एक इल्हामी किताब*

संदर्भ
------

1. ↑  Aftāb Ghāzi Qāsmi; Abdul Haseeb Qāsmi. *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*]. पृ॰ 395.
2. ↑  Aftāb Ghāzi Qāsmi; Abdul Haseeb Qāsmi. *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*]. पृ॰ 396.
3. ↑  Aftāb Ghāzi Qāsmi; Abdul Haseeb Qāsmi. *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*]. पृ॰ 398.
4. 1 2  Aftāb Ghāzi Qāsmi; Abdul Haseeb Qāsmi. *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*]. पृ॰ 404.
5. ↑  Aftāb Ghāzi Qāsmi; Abdul Haseeb Qāsmi. *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*]. पृ॰ 406.

ग्रन्थसूची
----------

* Aftāb Ghāzi Qāsmi; Abdul Haseeb Qāsmi (February 2011). "Khalid Saifullah Rahmani". *Fuzala-e-Deoband Ki Fiqhi Khidmat* [*Services of the Graduates of Deoband in Islamic Jurisprudence*] (Urdu में). Deoband: Kutub Khana Naimia. पपृ॰ 395–410.सीएस1 रखरखाव: नामालूम भाषा (link)
ला फान्तेन
**जीन डो ला फांतेन** (La Fontaine) (८ जुलाई १६२१ - १३ अप्रैल १६९५) फ्रांस के बाल-कथाकार एवं कवि थे।

चैटो थिएरी (फ्रांस) में सन् 1621 में जन्मे ला फांतेन ने धर्मशास्त्र तथा कानून की शिक्षा ग्रहण की और कुछ समय बाद वे पेरिस चले गए। वहाँ उन्होंने ग्रामीण काव्यसंवाद, वीरकाव्य, गाथाकाव्य, गीतिकविता आदि लिखना प्रारंभ किया। 1665 में उनकी कहानियाँ प्रकाशित हुई। सन् 1668 से 1694 के बीच उन्होंने पंचतंत्र के ढंग की कल्पित कथाओं की 12 पुस्तकें प्रकाशित कराई। सन् 1695 में उसकी मृत्यु हो गई।

अपने प्रकृतिप्रेम, मनोवैज्ञानिक अंतर्दृष्टि तथा आह्लादकारी हास्य विनोद के कारण उसने इन कल्पित आख्ययिकाओं के रूप रंग में नया विस्तार किया। नैतिक उपदेशक के रूप में वह प्राय: निराशावादी था किंतु मनुष्य की कमजोरियों की जानकारी के बावजूद उसमें कटुता नहीं आ पाई। सुख प्राप्ति के इच्छुक लोगों को उसने एकांतवास तथा प्रकृतिसंपर्क में रहने की सलाह दी है। वह उस समय का महान कलाकार था जब सौभाग्य से चौदहवें लूई के शासनकाल में फ्रांस में सुख्यात लेखकों की अच्छी जमात विद्यमान थी।

बाहरी कड़ियाँ
-------------

* : The museum is the native house of the poet in Château-Thierry, France (in French but soon in English)
* प्रोजेक्ट गुटेनबर्ग पर Jean de La Fontaine की रचनाएँ
* - extensive information and works online
* Biography, Analysis (in French)
* Chocolat Menier - Les Fables de La Fontaine pictures and French language text
* Jean de La Fontaine: text, concordance and frequency list (in Italian)
* Fables from La Fontaine read by a French native speaker
* Biography and Fables in French language
* Eric Ormsby on the La Fontaine's fables from Parnassus: Poetry in Review
**गुटका, गुटखा या सुपारी** भारत, पाकिस्तान, एशियाई देश और उत्तरी अमेरिका देशों में कुचले हुए सुपारी (जिसे सुपारी भी कहा जाता है), तंबाकू, कत्था, पैराफिन मोम, बुझा हुआ चूना (कैल्शियम हाइड्रॉक्साइड) और मीठे या नमकीन स्वादों से बना एक चबाने वाला तंबाकू है।

इसमें कार्सिनोजेन्स होते हैं, इसे मुंह के कैंसर और अन्य गंभीर नकारात्मक स्वास्थ्य प्रभावों के लिए जिम्मेदार माना जाता है और इसलिए भारत में सिगरेट के समान प्रतिबंधों और चेतावनियों के अधीन है। अत्यधिक नशे की लत और एक ज्ञात कार्सिनोजेन, गुटखा भारत में बहुत विवाद का विषय है। कई राज्यों ने गुटखा की बिक्री पर भारी कर लगाकर या उस पर प्रतिबंध लगाकर इसकी अपार लोकप्रियता को कम करने की कोशिश की है। गुटका उपमहाद्वीप में निर्मित होता है और कुछ अन्य देशों को निर्यात किया जाता है, जिसे अक्सर सिगरेट और तंबाकू की तुलना में "सुरक्षित" उत्पाद की आड़ में बेचा जाता है।उत्तेजक और विश्राम दोनों प्रभाव होने की सूचना है, यह पूरे दक्षिण एशिया और कुछ प्रशांत क्षेत्रों में छोटे, व्यक्तिगत आकार के पन्नी पैकेट / पाउच और टिन में बेचा जाता है, जिसकी कीमत 2 से 10 रुपये के बीच होती है। यह भारत, पाकिस्तान और नेपाल के मधेश क्षेत्र में व्यापक रूप से खाया जाता है। गुटके की एक चुटकी मसूड़े और गाल के बीच रखकर और धीरे-धीरे चूसने और चबाने से, चबाने वाले तंबाकू के समान सेवन किया जाता है।

सन्दर्भ
-------



1. ↑  "आंटी स्टिंग कैंपेन". मूल से पुरालेखित 17 मई 2015. अभिगमन तिथि 17 दिसंबर 2005.सीएस1 रखरखाव: BOT: original-url status unknown (link)
2. ↑  "धूम्रपान के लिए धन्यवाद: तंबाकू चेतावनी लेबल का एक संक्षिप्त इतिहास". अभिगमन तिथि 1 अप्रैल 2015.
3. ↑  "गुटका". अभिगमन तिथि 24 मई 2022.
4. ↑  "धुआं रहित तंबाकू (पान और गुटखा) का सेवन, व्यापकता और मुंह के कैंसर में योगदान". अभिगमन तिथि 9 मार्च 2017.
5. ↑  "मप्र तंबाकू युक्त गुटखा उत्पादों पर प्रतिबंध लगाने वाला पहला राज्य बना". मूल से 5 सितंबर 2013 को पुरालेखित. अभिगमन तिथि 2 अप्रैल 2012.
6. ↑  "भारत में तंबाकू की खपत और नियंत्रण का आकलन". अभिगमन तिथि 7 मार्च 2018.
**यदुनाथ भट्टाचार्य** (जदुनाथ भट्टाचार्य) विष्णुपुर घराने के प्रसिद्ध स्ंगीतकार थे। वे 'जदु बट्ट' नाम से प्रसिद्ध हैं। वन्दे मातरम् की धुन उन्होने ही तैयार की थी।

यदुनाथ भट्टाचार्य का जन्म १८४० ई में हुआ था। वे विष्णुपुर नगर के कडकुली क्षेत्र के निवासी थे। उनके पिता श्री मधुसूदन भट्टाचार्य गायक एवं वादक थे। उन्होने मृदंग और सितार घर पर ही सीख लिया। बाद में उन्होने संगीत की शिक्षा रामशंकर भट्टाचार्य और गंगानारायण भट्टाचार्य से ग्रहण की। वे दोनों संगीतकार विष्णुपुर राजाओं के दरबारी संगीतज्ञ थे।

यदुनाथ भट्टाचार्य, रवीन्द्रनाथ ठाकुर के स्ंगीत के गुरु थे। पंचकोट के राजाओं ने उन्हें 'रंगनाथ' की पदवी से विभूषित किया जबकि त्रिपुरा के महाराजा ने उन्हें 'तनराज' की पदवी प्रदान की थी। 

वे ध्रुपद के महान कलाकार माने जाते हैं। उन्होने कई गीतों की रचना की है। यदुनाथ भट्टाचार्य का देहान्त ४० वर्ष की अल्पायु में ही हो गया।

सन्दर्भ
-------

1. ↑  "Jadu Bhatta, the great musician of Bishnupur, West Bengal". मूल से 4 मई 2017 को पुरालेखित. अभिगमन तिथि 8 अगस्त 2017.

बाहरी कड़ियाँ
-------------

* Jadu Bhatta's 177-year-old tanpura finds place in Indian Museum
**ला ला लैंड** (अंग्रेज़ी: La La Land) 2016 की अमेरिकी संगीतमय रूमानी फिल्म है। इसे डेमियन शुज़ल ने लिखा और निर्देशित किया है। फिल्म में रयान गोसलिंग और एमा स्टोन क्रमशः एक संघर्षरत जैज़ पियानोवादक और एक महत्वाकांक्षी अभिनेत्री की भूमिका निभाते हैं। वह दोनों लॉस एंजिल्स में अपने सपनों का पीछा करते हुए मिलते हैं और प्यार में पड़ जाते हैं। जॉन लीजेंड, रोज़मेरी डेविट, फिन विटट्रॉक और जे.के. सिमंस सहायक भूमिकाओं में दिखाई देते हैं।

निर्देशक डेमियन शुज़ल की पिछली फिल्म *व्हिपलैश* (2014) की सफलता के बाद, इस फ़िल्म की परियोजना को समिट एंटरटेनमेंट नामक कंपनी द्वारा चुना गया। मूल रूप से माइल्स टेलर और एमा वॉटसन को अभिनय के लिए चुना गया था। लेकिन दोनों के इस फ़िल्म से बाहर हो जाने के बाद, रयान गोस्लिंग और एमा स्टोन को लिया गया। फिल्मांकन अगस्त और सितंबर 2015 के बीच लॉस एंजिल्स में हुआ। इसमें फिल्म का संगीत हर्विट्ज़ द्वारा तैयार किया गया था और नृत्य कोरियोग्राफी मैंडी मूर द्वारा की गई थी।

इसे संयुक्त राज्य अमेरिका में 9 दिसंबर 2016 में जारी किया गया था। फिल्म व्यावसायिक रूप से सफल रही थी। इसने 3 करोड़ डॉलर के बजट पर दुनिया भर में 44.8 करोड़ डॉलर से अधिक की कमाई की। इसने निर्देशक शुज़ल की पटकथा और निर्देशन, गोस्लिंग और स्टोन के प्रदर्शन, संगीत, सिनेमैटोग्राफी और उत्पादन के लिए विशेष प्रशंसा प्राप्त की। इसे कई पुरस्कार प्राप्त हुए। इसने 74वें गोल्डन ग्लोब पुरस्कार में अपने सात नामांकनों में से रिकॉर्ड तोड़ सातों पुरस्कार जीते। इसे 70वें ब्रिटिश अकादमी फ़िल्म पुरस्कार में ग्यारह नामांकन प्राप्त हुए जिसमें इसने सर्वश्रेष्ठ फ़िल्म सहित पांच पुरस्कार जीते। फिल्म को 89वें अकादमी पुरस्कार में रिकॉर्ड, चौदह नामांकन प्राप्त हुए। जिसमें इसने स्टोन के लिए सर्वश्रेष्ठ अभिनेत्री और शुज़ल के लिए सर्वश्रेष्ठ निर्देशक सहित छह श्रेणियों में जीत हासिल की।

मुख्य कलाकार
------------

* रयान गोसलिंग — सेबस्टियन "सेब" वाइल्डर
* एमा स्टोन — मिया डोलन
* जॉन लीजेंड — कीथ
* जे. के. सिमंस — बिल
* रोज़मेरी डेविट — लौरा वाइल्डर
* फ़िन विटट्रॉक — ग्रेग
* कैली हर्नांडेज़ — ट्रेसी
* सोनोया मिज़ुनो — कैटलिन
* जेसिका रोथ — एलेक्सिस
* टॉम एवरेट स्कॉट — डेविड

सन्दर्भ
-------

1. ↑  "जानें, क्या है ऑस्कर में सबसे ज्यादा अवॉर्ड जीतने वाली 'ला ला लैंड' की कहानी". *नवभारत टाइम्स*. अभिगमन तिथि 22 जून 2023.
2. ↑  "फिल्म 'ला ला लैंड' क्यों है इतनी खास, जानें- 10 बड़ी बातें". *न्यूज़ 18*. 27 फरवरी 2017. अभिगमन तिथि 22 जून 2023.
3. ↑  "गोल्डन ग्लोब अवॉर्ड में 'ला ला लैंड' ने मारी बाजी". *बीबीसी हिन्दी*. अभिगमन तिथि 22 जून 2023.
4. ↑  "गोल्डन ग्लोब अवार्ड में छाया रहा हॉलीवुड मूवी 'ला ला लैंड' का जादू". *ज़ी न्यूज़*. अभिगमन तिथि 22 जून 2023.
5. ↑  "'ला ला लैंड' स्टार एमा स्टोन बोलीं- 'हर किसी को खुश करने की कोशिश करना बेकार है'". *अमर उजाला*. अभिगमन तिथि 22 जून 2023.

बाहरी कड़ियाँ
-------------

* आधिकारिक जालस्थल
* *ला ला लैंड*  इंटरनेट मूवी डेटाबेस पर
अष्ठिल फल का आरेख
वनस्पति विज्ञान में, **अष्ठिल फल** (या गुठलीदार फल) एक अस्फुटनशील फल होता है जिसमें एक बाह्य मांसल भाग (बाह्यफल भित्ति, या त्वचा, और मध्यफल भित्ति, या मांस) और एक कठोर अन्तःफल भित्ति के एक खोल को घेरता है। ये फल एकाण्डपी ऊर्ध्वर्ती अण्डाशय से विकसित होते हैं और इनमें एक बीज होता है। उदाहरण: आम तथा नारिकेल। आम में फल भित्ति बाह्यफल भित्ति, मांसल मध्यफल भित्ति तथा भीतरी कठोर पथरीली अन्त:फल भित्ति के सुस्पष्ट रूप से विभेदित होती है। नारिकेल में मध्यफल भित्ति तन्तुमयी होती है।

शब्दावली
--------

परिस्थिति विज्ञान
-----------------

अन्य भाषाओँ में
---------------

"गुठलीदार फलों" को अंग्रेज़ी में "ड्रूप" (drupe) कहते हैं।

गुठली की भूमिका
---------------

गुठलियाँ अक्सर ऐसे फलों में होती हैं जो बहुत मीठे हों और जिनके रंग बहुत रौनकी और आकर्षक हों। जानवर इन्हें अक्सर खाते हैं और या तो गुठली फ़ेंक देते हैं या निग़ल जाते हैं। निग़ली हुई गुठलियाँ जानवर के फल हज़म कर लेने के बाद उनकी बीट में कहीं दूर गिर जाती हैं। इस से पेड़ अपनी संतानों को दूर-दूर तक फैला सकता है।

गैलरी
-----

* Assorted drupesAssorted drupes
* The peach is a typical drupe (stone fruit)The peach is a typical drupe (stone fruit)
* The pit of a nectarineThe pit of a nectarine
* Unripe drupes of black pepperUnripe drupes of black pepper
* Black butte blackberry, a bramble fruit of aggregated drupeletsBlack butte blackberry, a bramble fruit of aggregated drupelets
* A ripe areca nutA ripe areca nut

इन्हें भी देखें
---------------

* आम
* ख़ुबानी
modi restaurant

**गेंडोली** राजस्थान के बूंदी जिला के पास में बसा हुआ एक छोटा गाँव है जोकि जिले से 40 किलोमीटर दूर है अरावली पर्वतमाला के नजदीक स्थित है

इतिहास
------

बूंदी के वीर इतिहास में गेंडोली का नाम प्रमुख हैं। सूर्यमल्ल मिश्रण द्वारा लिखी गयी "रंग में भंग "से इस गाँव का इतिहास जुडा हुआ हे. प्राचीन काल में बूंदी के राज्य होने के समय गेंडोली का नाम गणनापुर था। यह पर इतिहास में यह मिथकों के अनुसार बूंदी की राजधानी हुआ करती थी। यह पर इतिहास से जोड़ने वाली कई कड़ियाँ हमको देखने को मिलती हे. संक्षिप्त में , यह का इतिहास बहुत खास होने की वजह से इसे बहुत कम ही लोग जन पाए हे और कुछ लोग मिथकीय कहानियो के आधार पर गाँव का इतिहास बताते है। 

  

JYOTI MURTIKALA UDYOG

दर्शनीय स्थल
------------

*Kanchan Dham*
यह गेण्डोली और फोलाई के बिच में स्थित है! 

### प्राचीन जैन मंदिर

यह प्राचीन जैन मंदिर तक़रीबन ५०० साल पुराना हैं। इस प्राचीन मंदिर के अंदर जैन समुदाय के भगवन की मूर्ति विराजमान हे. साथ ही यह पर प्राचीन काल की पुरानी भित्तिचित्र कला के भी ३ ४ उदाह्रहण हे. मिथकों के अनुसार यह पूरा मंदिर केवल एक ही खम्भे पर टिका हुआ हे , तथा इस महेल के निचे कई गलियारे हे जो की इसे कए अंजन जगहों से जोड़ते हे. जैन समुदाय के दृष्टिकोण से यह मंदिर काफी पवित्र हे .

### नीलकंठ महादेव मंदिर

यह मुख्या सड़क RJSH29 से लगभग ३ किलोमीटर दूर स्थित हे. प्राचीन मान्यतो के अनुसार यहाँ पर 36 करोड़ देवी देवताओ की प्रतिमाये विराजमान थी जिनमे से अब प्राकर्तिक घटनाओ की वजह से लगभग ५०-६० ही बाकि रह गयी हे. इस पवित्र स्थान में श्री शिव शंकर भोलेनाथ का शिवलिंग विद्यमान हे जो की लगभग 5000 साल प्राचीन हे. शिवलिंग वर्त्तमान में भी सुरक्षित स्थिति में हे,और अन्य मूर्तियाँ जीर्णोद्धार स्थिति में हैं।

### श्री चाचोलिया हनुमान जी का मंदिर

ये भी प्राचीनतम मंदिरों में से एक हे तथा यह पर श्रद्धालु बड़ी दूर दूर से आते हे. यह मंदिर भी पहाडियों के तलहटी में बसा हुआ हे.

### मंशापूर्ण हनुमान जी का मंदिर

यह भी मुख्या बाजार में ही स्थित हे. मंदिर बहुत सुन्दर हे.

श्री कंकाली माता दी मंदिर
-------------------------

श्री कंकाली माता का मंदिर मुख्य सडक से 1/2km दूर रेगर बस्ती की ओर स्तिथ है। ये कंकाली माता का मन्दिर बहुत ही पुराना, व बताया जाता है, कि मंदिर की जगह जंगल था जहॉ कंकाली माता की मुरत मिली जहॉ कंकाली माता का भव्य मंदिर बनाया गया।

इस मंदिर मे भैरव बाबा, चावण्ड माता, लाल बाई, ठाकुर बाबा, के दर्शनिय स्थल स्तिथ है। 

हर नवरात्रो मे माता रानी की पुजा की जाती है। तथा हर वर्ष नवरात्री मे माता की रैली(नैजा) डोल नंगारो के साथ पुरे गाव मे निकाली जाती है।

श्री बिजासन माता मंदिर
----------------------

होटल और रेस्टोरेंट
------------------

1.मोदी होटल 
2.प्रजापति रेस्टोरेंट 
3.सैनी टी स्टाल 
4.राठौर टी स्टाल
5.Paliwal photo studio
चित्र:Mustard oil.JPGसरसों का तेल
**खाद्य तेल** या **पाक तेल** (खाना पकाने में काम आने वाले तेल), वनस्पतियों से प्राप्त वसा का परिशुद्ध रूप होते हैं। यह सामान्य तापमान पर तरल अवस्था में रहते हैं। (नारियल तेल और ताड़ का तेल जैसे संतृप्त तेल अन्य तेलों की तुलना में सामान्य तापमान पर अधिक ठोस होते हैं)। 

खाद्य तेलों के उदाहरण हैं: सरसों का तेल, जैतून का तेल, ताड़ का तेल, सोयाबीन तेल, कनोला तेल, कद्दू के बीज का तेल, मक्का का तेल, सूरजमुखी तेल, मूंगफली तेल, तिल का तेल, चावल की भूसी का तेल आदि। इनके अलावा और भी बहुत से वनस्पति तेलों का प्रयोग खाना पकाने में किया जाता है।

जब हम खास तौर पर "वनस्पति तेल" की बात करते हैं तब हमारा अभिप्राय किसी खास तेल या तेलों के मिश्रण से तैयार किसी विशिष्ट तेल से होता है। खाद्य तेलों में ताजा जड़ी बूटी, लहसुन, मिर्च आदि जैसे खाद्य पदार्थों को मिलाकर उनका खास स्वाद और खुशबू प्रदान की जा सकती है। हालांकि यदि इन खुशबूदार तेलों का भंडारण एक लंबे समय के लिए करना हो तो उनमें जीवाणु पनप सकते हैं।

इन्हें भी देखें
---------------

* वनस्पति तेल
* वनस्पति घी
* खनिज तेल

सन्दर्भ
-------

बाहरी कड़ियाँ
-------------

* खाद्य तेल के उपयोग एवं सावधानियाँ
* खाद्य तेल के आयात पर घटेगी निर्भरता[*मृत कड़ियाँ*]
रोलर हॉकी
रोलर हॉकी का एक रूप है हॉकी पहिएदार स्केट्स का उपयोग कर एक शुष्क सतह पर खेला। "रोलर हॉकी" शब्द का प्रयोग अक्सर तीन प्रकार के रूपों को संदर्भित करने के लिए किया जाता है जो मुख्य रूप से इस्तेमाल किए गए उपकरणों द्वारा विभेदित होते हैं: पारंपरिक "रोलर हॉकी "(क्वाड हॉकी, रिंक हॉकी), क्वाड स्केट्स और एक गेंद (बिना संपर्क के) , "इनलाइन हॉकी ", इनलाइन स्केट्स और पक (बिना संपर्क के) और "स्केटर हॉकी "के साथ खेला जाता है", क्वाड स्केट्स या इनलाइन स्केट्स और प्लास्टिक बॉल (आइस हॉकी जैसे संपर्क के साथ) के साथ खेला जाता है। अधिकांश पेशेवर इनलाइन हॉकी खेल एक इनडोर या आउटडोर स्पोर्ट कोर्ट (एक प्रकार की प्लास्टिक इंटरलिंकिंग टाइलें जो स्केटिंग सतह बनाने के लिए उपयोग की जाती हैं) पर होती हैं। अन्यथा , किसी भी सूखी सतह का उपयोग खेल की मेजबानी के लिए किया जा सकता है, आमतौर पर एक रोलर रिंक, मैकडैम (डामर), या सीमेंट। संयुक्त, रोलर हॉकी दुनिया भर के लगभग 60 देशों में खेली जाती है।

  

  

रोलर हॉकी क्वाड स्केट्स और इनलाइन स्केट्स दोनों पर खेली जाती है , अलग-अलग नियम और उपकरण होते हैं, और इसमें विभिन्न प्रकार के स्केटिंग शामिल होते हैं लेकिन रोलर हॉकी की श्रेणी और नाम साझा करते हैं। रोलर हॉकी (क्वाड) पारंपरिक क्वाड रोलर स्केट्स का उपयोग करके खेला जाता है, जो खिलाड़ी को अधिक गतिशीलता प्रदान करता है - इसके परिणामस्वरूप फैंसी फुटवर्क, तंग पैंतरेबाज़ी से भरा खेल होता है, और यह फुटबॉल या बास्केटबॉल के समान होता है। छड़ी कमोबेश वैसी ही होती है जैसी बेंडी और शिंटी में होती है । रोलर हॉकी (इनलाइन) आइस हॉकी के करीब है और इनलाइन स्केट्स पर खेला जाता है, एक आइस हॉकी स्टिक का उपयोग करता है और इसमें बहुत तेज "आगे और पीछे दौड़ना" क्रिया शामिल है। इनलाइन हॉकी गोलकीपर गोल पर बनाए गए शॉट्स को पकड़ने के लिए कैचर नामक दस्ताने का उपयोग करते हैं, और एक फ्लैट, आमतौर पर चौकोर, मिट जिसे ब्लॉकर कहा जाता है, जिसका उपयोग गोल पर शॉट्स को हटाने के लिए किया जाता है। क्वाड हॉकी गोलकीपर एक फ्लैट बल्लेबाजी दस्ताने का उपयोग करता है जो गोल पर एक शॉट को अवरुद्ध करते समय पलटाव की विशेषताएं प्रदान करता है
| **गेज्ञई ज़िला དགེ་རྒྱས་རྫོང་ Gê'gyai County** |
| --- |
|  |
| सूचना |
| **राजधानी** : |  ? |
| **क्षेत्रफल** : | ४६,११७ किमी² |
| **जनसंख्या**(१९९९): • घनत्व : | १२,३१३ ०.२७/किमी² |
| **उपविभागों के नाम:** | शहर व क़स्बे |
| **उपविभागों की संख्या:** | १+४ |
| **मुख्य भाषा(एँ):** | तिब्बती |

**गेज्ञई ज़िला** या **गेज्ञस ज़िला** (तिब्बती: དགེ་རྒྱས་རྫོང་, Gê'gyai County) तिब्बत का एक ज़िला है जो उस देश के पश्चिमी हिस्से में स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के न्गारी विभाग में पड़ता है। गेज्ञई ज़िले का क्षेत्रफल विशाल है - लगभग ४६,११७ वर्ग किमी, जो भारत के हरियाणा राज्य से ज़रा बड़ा है, लेकिन इसकी कुल आबादी सन् १९९९ में केवल १२,००० के आसपास थी। गेज्ञई ज़िले, गेरज़े ज़िले और त्सोचेन ज़िले पर एक विशाल घास का मैदान विस्तृत है जिसपर जंगली गधे, याक, नीली भेड़, हिरण और भालू जैसे जानवर रहते हैं। स्थानीय आबादी याक-पालन करती है।

इन्हें भी देखें
---------------

* अक्साई चिन
* न्गारी विभाग

सन्दर्भ
-------

1. ↑  西藏阿里, Ngari Diqu (Chna). 旅游局, 中国旅游出版社, 2002, *... The grassland stretches from Gegyai, Gerze, Coqen to the northeast of Rutog County, a vast pastoral area occupying most land of Ngari. It is also a natural paradise for wild lives. Wild asses, yaks, antelopes, blue sheep, bears, lynxes ...*
**खीराचोरा गोपीनाथ मन्दिर** (Khirachora Gopinatha Temple) भारत के ओड़िशा राज्य के बालेश्वर ज़िले के रेमुना नगर में स्थित भगवान कृष्ण को समर्पित एक हिन्दू मन्दिर है। यह एक प्रमुख तीर्थस्थल है और यहाँ श्री कृष्ण जन्माष्टमी भव्य रूप से मनाई जाती है।

नामोत्पत्ति
-----------

"खीराचोरा" नाम "क्षीर (दूध) का चोर" से उत्पन्न हुआ है, अर्थात् श्री कृष्ण।

विग्रह
------

यहाँ तीन प्रमुख मूर्तियाँ हैं। बीच में काले शैल से बनी भगवान गोपीनाथ की मूर्ति हैं। उनके एक ओर गोविंद और दूसरी ओर मदन मोहन हैं। गोविंद और मदन मोहन की मूर्तियाँ सन् 1938 में "चैतन्य दासा बाबाजी" नामक भक्त वृंदावन से लाए थे। श्री गोपीनाथ से सम्बन्धित आस्था है कि इसे स्वयं श्री राम ने अपने वनवास काल में इसे तराशा था, ताकि सीता माता उनके अगले अवतार का स्वरूप देख सकें, और चित्रकूट धाम में सीता माता ने इसकी पूजा करी थी। 13वीं शताब्दी में राजा नरसिंह देव प्रथम इन्हें चित्रकूट से यहाँ लाए थे, और उन्होंने ही यहाँ ब्रजपोखरी और कूटपोखरी नामक दो जलाश्य खुदवाए थे।

इन्हें भी देखें
---------------

* रेमुना
* बालेश्वर ज़िला

सन्दर्भ
-------

1. ↑  "Orissa reference: glimpses of Orissa," Sambit Prakash Dash, TechnoCAD Systems, 2001
2. ↑  "The Orissa Gazette," Orissa (India), 1964
3. ↑  "Lonely Planet India," Abigail Blasi et al, Lonely Planet, 2017, ISBN 9781787011991
राज्य राजमार्ग 30बी (अंग्रेज़ी: State highway 30B) भारत के राज्य उत्तर प्रदेश के शहर बहराइच को सीतापुर शहर से जोड़ती हुई एक लम्बी सड़क मार्ग (हाईवे) है।इसी मार्ग पर स्थित चहलारी घाट पुल है जोकि उत्तर प्रदेश राज्य का सबसे बड़ा नदी को पार करने वाला पुल है। 

राज्य राजमार्ग 30बी उत्तर प्रदेश के जिला बहराइच से सीतापुर जिले तक सड़क मार्ग है। इस सड़क पर बेड़नापुर, थाना रेउसा, जहांगीराबाद, बिसवां, खैराबाद, शहर मजूद हैं।

इतिहास
------

अन्य मार्गों से जुड़ाव
----------------------

लखनऊ से बाराबंकी के रास्ते चल कर बहराइच होते हुए रुपईडीहा को जाने वाला राष्ट्रीय राजमार्ग 927 (भारत) टिकोरा मोड़ के पास इस मार्ग से जुड़ता है। दूसरा मार्ग तम्बौर अहमदाबाद के रास्ते से चल कर महमूदाबाद को जाने वाली रोड मेजर डिस्ट्रिक्ट रोड 79-सी(MDR-79C) कस्बा रेउसा में इस राज्यमार्ग को क्रास करता है। और तीसरी रोड बिसवां से महमुदाबाद को जाने वाली रोड इस मार्ग से बिसवां शहर में जुड़ती है बिसवां से ही सिधौली जाने वाली रोड मेजर डिस्ट्रिक्ट रोड 23-सी(MDR-23C) भी बिसवां शहर में इस मार्ग से जुड़ता है। और चौथा रोड लहरपुर से बिसवां को जोड़ने वाली रोड मेजर डिस्ट्रिक्ट रोड 19-सी (MDR-19C) भी बिसवां में इस स्टेट हाईवे से जुड़ी हुई है।

इन्हें भी देखें
---------------

* उत्तर प्रदेश के राज्य राजमार्गों की सूची

सन्दर्भ
-------

1. ↑  "राज्य राजमार्ग 30बी का मानचित्र". *openstreetmap.org*. अभिगमन तिथि 3 अगस्त 2020.
2. ↑  "उत्तर प्रदेश का सबसे लम्बा पुल". *amarujala.com*. अभिगमन तिथि 3 अगस्त 2020.
अवेनिंग गाँव से गॅटकॉम्ब पार्क का दृश्य
**गॅटकॉम्ब पार्क**, ग्लॉस्टरशायर, इंग्लैंड में स्थित ऐनी, प्रिंसेस रॉयल का ग्राम्य निवास है। इसे उत्तर १८वीं सदी में बनवाया गया था। इसके डिज़ाइन को जॉर्ज बसेवि नामक एक वास्तुकार ने तैयार किया था। वर्त्तमान तौर पर यह एक ग्रेड-२ सूचित भवन है। हालाँकि, इसे शाही निवास होने का दर्ज प्राप्त है, परंतु यह मुकुटिया संपदा नहीं है। इसे राजकुमारी द्वारा निजी रूप से खरीद गया है। यह बाथ स्टोन की संरचना है, और इसमें पाँच मुख्य शयनकक्ष, दो अतिरिक्त शयनकक्ष, चार रिसेप्शन रूम, एक पुस्तकालय, एक बिलियर्ड रूम, एक कंज़र्वेटरी और कुछ स्टाफ कमरे हैं।

इन्हें भी देखें
---------------

* बकिंघम पैलेस
* होलीरूड पैलेस
* विंडसर कासल
* ब्रिटेन के राजकीय निवास

सन्दर्भ
-------

1. ↑  Gatcombe Park (House), Grade II\* listing साँचा:NHLE
2. ↑  Gatcombe Park (Park and Garden) Grade II साँचा:NHLE

बाहरी कड़ियाँ
-------------

| * दे
* वा
* सं
ब्रिटिश किले व महल |
| --- |
| स्कॉटलैंड | 
* लिन्लिथगो महल
* फ़ोरफार किला
* होलीरूड महल
* स्टर्लिंग किला
* एडिनबर्ग किला

 | lलिन्लिथगो महल |
| इंग्लैंड | 
* फोथरिंघे किला
* बर्मिंघम पैलेस
* बकिंघम पैलेस
* विंडसर किला
* लंदन टावर
* सेंट जेम्स का महल
* वेस्टमिंस्टर का महल
* व्हाइटहाल महल

 |
| ब्रिटिश राजा, रानियाँ और राजघराने | 
* ब्रिटिश शासकों की सूची
* अंग्रेज शासकों की सूची
* स्कॉटिश शासकों की सूची

 |
साँचा:SHORTDESC:
**राज्यवर्धन** थानेश्वर के शासक प्रभाकरवर्धन का ज्येष्ठ पुत्र था। वह अपने भाई हर्षवर्धन और बहन राज्यश्री से बड़ा था। राज्यवर्धन हर्षवर्धन से चार वर्ष बड़ा था। तीनों बहन-भाइयों में अगाध प्रेम था। एक भीषण युद्ध के फलस्वरूप बंगाल के राजा शशांक द्वारा राज्यवर्धन का वध हुआ।राज्यवर्धन की बहन राज्यश्री का विवाह कन्नौज के मौखरि वंश के शासक गृहवर्मन से हुआ था।प्रभाकरवर्धन की मृत्यु के उपरान्त ही देवगुप्त का आक्रमण कन्नौज पर हुआ और एक भयंकर युद्ध प्रारम्भ हो गया।युद्ध में गृहवर्मन मालवा के राजा देवगुप्त के हाथों मारा गया और उसकी पत्नी राज्यश्री को बन्दी बनाकर कन्नौज के काराग़ार में डाल दिया गया।सूचना मिलते ही राज्यश्री के ज्येष्ठ अग्रज राज्यवर्धन ने अपनी बहन को काराग़ार से मुक्त कराने के लिए कन्नौज की ओर प्रस्थान किया।राज्यवर्धन ने मालवा के शासक देवगुप्त को पराजित करके मार डाला, किंतु वह स्वयं देवगुप्त के सहायक और बंगाल के शासक शशांक द्वारा मारा गया।इस समय राज्य में व्याप्त भारी उथल-पुथल से राज्यश्री काराग़ार से भाग निकली और उसने विन्ध्यांचल के जंगलों में शरण ली।बाद में राज्यवर्धन के उत्तराधिकारी सम्राट हर्षवर्धन ने राज्यश्री को विन्ध्यांचल के जंगलों में उस समय ढूँढ निकाला, जब वह निराश होकर चिता में प्रवेश करने ही वाली थी। हर्षवर्धन उसे कन्नौज वापस लौटा लाया और आजीवन उसको सम्मान दिया।
"द ऑर्डील ट्रायल प्रैक्टिस'ड बाय द जेंटोस", 1770 कॉपर एनग्रेविंग
**गेंटू कोड** या **जेंटू कोड**: (जिसे जेंटू कानूनों या पंडितों के अध्यादेश के रूप में भी जाना जाता है) एक 'एंग्लो-ब्राह्मणवादी' कानूनी कोड है, जिसे वॉरेन हेस्टिंग्स, भारत के गवर्नर जनरल के तहत एक समय में बनाया गया था, जब उपनिवेशवादियों ने महसूस किया कि यह महत्वपूर्ण था। भारत को जानने के लिए भारत पर शासन करने के लिए। इसका उद्देश्य भारत के लोगों पर शासन करने के लिए हिंदुओं और मुसलमानों के सांस्कृतिक और ऐतिहासिक ग्रंथों का एक विकृत संस्करण तैयार करना था। इसका संस्कृत से अनुवाद किया गया था (जिसमें इसे विवादावसेतु के रूप में जाना जाता था) ब्राह्मण विद्वानों द्वारा फारसी में अनुवाद किया गया था; और फिर फारसी से अंग्रेजी में नथानिएल ब्रासी हालहेड द्वारा ईस्ट इंडिया कंपनी के लिए कार्यरत एक ब्रिटिश वैयाकरण। विवादावसेतु पंडितों द्वारा वॉरेन हेस्टिंग्स के लिए संकलित 21 खंडों (तरंगा) में हिंदू कानून का एक संग्रह है। भारतीय उपमहाद्वीप पर कंपनी के नियंत्रण को मजबूत करने की एक विधि के रूप में वारेन हेस्टिंग्स द्वारा अनुवाद को वित्त पोषित और प्रोत्साहित किया गया था। 

गेंटो लफ़्ज़ जिसे गिंटू या जिंटु भी लिखा जाता है एक शब्द है जिसका उपयोग यूरोपीय लोग भारत के मूल निवासियों के लिए हिंदू शब्द से पहले करते थे। इसको धार्मिक अर्थ के साथ भारत में मुसलमानों और अन्य धार्मिक समूहों से अलग करने के लिए भी इस्तेमाल किया गया था।

इन्हें भी देखें
---------------

गेंटो लफ़्ज़

संदर्भ
------

1. ↑  Jones, William (9 November 2006). *Sir William Jones, 1746-94: A Commemoration*. The Lawbook Exchange, Ltd. आई॰ऍस॰बी॰ऍन॰ 9781584776888 – वाया Google Books.
2. ↑    "Halhed, Nathaniel Brassey"। *ब्रिटैनिका विश्वकोष* (11th) **12**। (1911)। कैम्ब्रिज यूनिवर्सिटी प्रेस।
3. ↑  Halhed, Nathaniel Brassey (9 November 1776). *A code of Gentoo laws, or, Ordinations of the pundits : from a Persian translation, made from the original written in the Shanscrit language*. London: [s.n.] – वाया Trove.
4. ↑  "अ कोड ऑफ़ जेंटू लॉज़, ऑर ओर्डिनेशंस ऑफ़ द पंडिट्स, फ़्रोम अ पर्शियन ट्रांसलेशन, मेड फ़्रोम द ओरिजिनल, रिटेन इन द संस्कृत लैंग्वेज". */indianculture.gov.in*.
5. ↑  
"The English Invention of Hinduism". raceandhistory.com. अभिगमन तिथि March 15, 2012.

बाहरी कड़ियाँ
-------------

आर्काइव डॉट ओआरजी पर जेंटू कानूनों का एक कोड
**राम सिंह पठानिया** (१८२४ - १८४९) अंग्रेजों के विरुद्ध संघर्ष करने वाले एक भारतीय सेनानी थे। उन्होंने मुट्ठी भर साथियों के साथ अंग्रेजी साम्राज्य की नींव हिलाकर रख दी थी। उस समय पठानिया की उम्र केवल 24 वर्ष थी। 

राम सिंह पठानिया का जन्म नूरपुर रियासत के मन्त्री श्याम सिंह के घर 10 अप्रैल 1824 को हुआ था। उनके पिता नूरपुर रियासत में राजा वीर सिंह के मंत्री थे।

1846 में अंग्रेज-सिख संधि के कारण हिमाचल प्रदेश की अधिकांश रियासतें अंग्रेज साम्राज्य के आधीन हो गई थीं। उसी समय राजा वीर सिंह की मृत्यु हो गई। उस समय उनके बेटे जवसंत सिंह राजगद्दी के उत्तराधिकारी थे। अंग्रेजों ने जसवंत सिंह के सारे अधिकार पांच हजार रुपए में ले लिए और रियासत में अपने शासन से मिलाने की घोषणा कर दी, जो वीर सिंह पठानिया को मंजूर नहीं था।

उन्होंने कटोच राजपूतों के साथ मिलकर सेना बनाई और अंग्रेजों पर धावा बोल दिय। इस आक्रामण से अंग्रेज भाग खड़े हुए और राम सिंह ने अपना ध्वज लहरा दिया। इससे खुश होकर जसवंत सिंह ने खुद को राजा नियुक्त करते हुए राम सिंह को अपना मन्त्री बना लिया। इसके पश्चात उन्होंने हिमाचल से सारे अंग्रेजों को उखाड़ फेकने की योजना बनायी और विजय प्राप्त की।

  

अंग्रेजों को भी पता था कि वे राम सिंह को आसानी से नहीं गिरफ्तार या मार सकते हैं। ऐसे में उन्होंने षडयन्त्र बनाया और जब राम सिंह पूजा पाठ कर रहे थे तब उन्हें गिरफ्तार कर लिया गया और आजीवन कारावास की सजा सुनाकर कालापानी भेज दिया। उसके बाद उन्हें रंगून भेजा गया और उन पर काफी अत्याचार किए गये। 11 नवंबर 1849 को मात्र 24 साल की उम्र में वीरगति को प्राप्त हो गए।
सन् ११११ ईसवी में लियाओ राजवंश का क्षेत्र (गुलाबी रंग में)
**लियाओ राजवंश** (चीनी: 遼朝, लियाओ चाओ; ख़ितानी: मोस जैलुत; अंग्रेजी: Liao Dynasty) जिसे **ख़ितानी साम्राज्य** ( 契丹國, चिदान गुओ, Khitan Empire) भी कहा जाता है पूर्वी एशिया का एक साम्राज्य था जो मंगोलिया, कज़ाख़स्तान के कुछ भागों, रूस के सुदूर पूर्वी भागों और उत्तरी चीन पर विस्तृत था। इसकी स्थापना चीन में तंग राजवंश के पतन के दौरान ख़ितानी लोगों के महान ख़ान अबाओजी ने की थी। यह साम्राज्य ९०७ ईसवी से ११२५ ईसवी तक चला।

सन् ११२५ ई में जुरचेन लोगों के जिन राजवंश (१११५–१२३४) ने लियाओ राजवंश का नाश कर दिया। फिर भी इसके कुछ लोग बचकर निकल गए और येलु दाशी नामक नेता के नेतृत्व में उन्होंने कारा-ख़ितान ख़ानत की नीव रखी। यह ख़ानत ११२५ ईसवी से १२२० ईसवी तक चली और इसका प्रभाव मध्य एशिया से ईरान तक फैला हुआ था। १२२० ईसवी में चंगेज़ ख़ान की मंगोल फ़ौज ने इसे ध्वस्त कर दिया।

इन्हें भी देखें
---------------

* ख़ितानी लोग
* कारा-ख़ितान ख़ानत
* जिन राजवंश (१११५–१२३४)
* तंग राजवंश

सन्दर्भ
-------

1. ↑  Imperial China 900-1800 Archived 2013-09-23 at the Wayback Machine, Frederick W. Mote, Harvard University Press, 2003, ISBN 978-0-674-01212-7, *... The failures of both the Liao and the Song to survive the Jin onslaught caught all of East Asia by surprise ...*
2. ↑  Dictionary of Chinese history, Michael Dillon, Psychology Press, 1979, ISBN 978-0-7146-3107-3, *... Kara Khitai Empire also known as the Western Liao established by the Khitan (qv) in East Turkestan ... Khitan Mongolian-speaking tribes who founded the Liao dynasty and later the Kara Khitai dynasty in north and north-west China ...*
National park in Assamसाँचा:SHORTDESC:National park in Assam

**रायमोना राष्ट्रीय उद्यान** असम, भारत में एक राष्ट्रीय उद्यान है, जो कोकराझार जिले के गोसाईगांव उपखंड में स्थित है। इसे ५ जून २०२१ को विश्व पर्यावरण दिवस के अवसर पर असम के मुख्यमंत्री हिमन्त विश्व शर्मा की घोषणा के द्वारा बनाया गया था। रायमोना राष्ट्रीय उद्यान गोसाईगांव उपखंड के कचुगांव वन प्रभाग में स्थित है जो बीटीआर के कोकराझार जिले के अंतर्गत आता है। यह ४२२ वर्ग किमी (१६३ वर्ग मील) के क्षेत्र के साथ एक सन्निहित वन पैच का एक हिस्सा है जो अधिसूचित रिपू ​​रिजर्व फॉरेस्ट (५०८.६२ वर्ग किमी (१९६.३८ वर्ग मील) के उत्तरी भाग को कवर करता है, जो मानस टाइगर रिजर्व के लिए पश्चिमीतम बफर बनाता है।

विवरण
-----

रायमोना नेशनल पार्क की सीमा पश्चिम में संकोश नदी के साथ पश्चिम बंगाल और असम की अंतर-राज्य सीमा के साथ भारत-भूटान सीमा से लेकर फायर लाइन राइड-६ दक्षिण की ओर (BP30) और पूर्व में सरलभंगा नदी तक उत्तर की ओर चलती है जब तक यह उत्तर में भारत-भूटान अंतरराष्ट्रीय सीमा और दक्षिण में रिपू ​​रिजर्व फॉरेस्ट के शेष हिस्से को छूता। दक्षिणी सीमा फायर लाइन राइड-६ के साथ पेकुआ नदी तक पूर्व की ओर चलती है जहाँ यह ९० डिग्री दक्षिण की ओर चलती है जब तक कि यह फायर लाइन राइड-३ से नहीं मिलती।

ऐतिहासिक रूप से यह क्षेत्र हिमालय पर्वत, भारत-मलय और भारत-चीनी क्षेत्रों से पश्चिम की ओर और पूर्व में प्रायद्वीपीय भारतीय क्षेत्र प्रजातियों से जीवों की प्रजातियों के प्रवासी मार्ग का एक हिस्सा था। यह फिब्सू वन्यजीव अभयारण्य और जिग्मे सिंगये वांगचुक राष्ट्रीय उद्यान भूटान के समीपवर्ती वन क्षेत्रों को साझा करता है, जो २४०० वर्ग किमी से अधिक के सीमा-पार संरक्षण परिदृश्य का निर्माण करता है।

जैव विविधता
-----------

रायमोना राष्ट्रीय उद्यान गोल्डन लंगूर के लिए प्रसिद्ध है, जो एक स्थानिक प्रजाति है जिसे बोडोलैंड क्षेत्र के शुभंकर के रूप में नामित किया गया है। इसमें एशियाई हाथी, रॉयल बंगाल टाइगर, क्लाउडेड तेंदुआ, भारतीय गौर, जंगली जल भैंस, चित्तीदार हिरण, हॉर्नबिल, तितलियों की १५० से अधिक प्रजातियां, पक्षियों की १७० प्रजातियां, पौधों की ३८० किस्में और ऑर्किड भी हैं।

सन्दर्भ
-------

1. ↑  "Raimona becomes Assam's sixth national park". *thenewsmill.com*. The News Mill. 5 June 2021. अभिगमन तिथि 5 June 2021.
2. ↑  "Assam: Raimona declared National Park on World Environment Day". *assamtribune.com*. The Assam Tribune. 5 June 2021. अभिगमन तिथि 5 June 2021.
3. ↑  "Raimona becomes Assam's sixth national park". *thehindu.com*. The Hindu. 5 June 2021. अभिगमन तिथि 5 June 2021.
4. ↑  "Raimona Assam's new national park with rich flora and fauna". *northeastindia24.com*. Northeast India24. 5 June 2021. अभिगमन तिथि 5 June 2021.
5. ↑  "Assam gets its sixth national park, golden langur habitat Raimona". *deccanherald.com*. Deccan Herald. 5 June 2021. अभिगमन तिथि 5 June 2021.
लियोनार्ड ओइलर
स्विट्जरलैण्ड के दस फ्रैंक के पुराने नोट पर ओइलर
**लियोनार्ड ओइलर** (Leonhard Euler; १५ अप्रैल १७०७, बाज़ेल - १८ सितंबर १७८३) एक स्विस गणितज्ञ थे। ये जोहैन बेर्नूली के शिष्य थे।

गणित के संकेतों को भी ऑयलर की देन अपूर्व है। इन्होंने संकेतों में अनेक संशोधन करके त्रिकोणमितीय सूत्रों को क्रमबद्ध किया। 1734 ई. में ऑयलर ने **x** के किसी फलन के लिए **f (x)**, 1728 ई. में लघुगणकों के प्राकृत आधार के लिए **e**, 1750 ई. में अर्ध-परिमिति के लिए **s**, 1755 ई. में योग के लिए **Σ** और काल्पनिक ईकाई के लिए **i** संकेतों का प्रचलन किया।

1766 ई. में ये अन्धे हो गए, परन्तु मृत्यु पर्यंत (18 सितंबर 1783 ई.) शोधकार्य में संलग्न रहे।

कृतियाँ
-------

इनके मुख्य ग्रंथ निम्नलिखित हैं जो फ्रेंच भाषा में हैं :

1. **इंट्रोडक्शन इन एनालिसिन इन्फ़िनिटोरम** (Introduction in analysin infinitorum 1748 ई.), जिसने वैश्लेषिक-गणित-संसार में क्रांति मचा दी। इसमें इन्होंने फलन की परिभाषा दी और त्रिकोणमिति को विश्लेषण की एक शाखा एवं त्रिकोणमितीय मानों की निष्पत्ति को अवधारित किया।

2. **इंस्टिच्यूशन्स कैलकुली डिफरेन्शियल्स** (Institutiones calculi differentialis) (1975 ई.) और **इंस्टिच्यूशन्स कैलकुली इंटीग्रल्स** (Institutiones calculi integralis 1768-1770 ई.)-इन ग्रंथों में उस समय तक ज्ञात समस्त कलन और बीटा एवं गामा फलनों तथा लेखक के कुछ अन्य अन्वेषणों का वर्णन है।

3. **मेथोड्स इन्वेनियेन्डी लिनेआस कुरवास मैक्सीमी मिनिवीव प्रोप्रियेटेट गौदेंतिस** (Methodus inveniendi lineas curvas maximi minivive proproetate gaudentes, 1744 ई.)। इसमें इनके परिणमन-कलन के अन्वेषणों का वर्णन है।

4. **थेओरिया मोतुम प्लानेटैरम एट कोमेटैरम** (Theoria motuum planetarum et cometarum 1744 ई.), 'थेओरिया मोतुस लुनी' (Theoria motus lunae, 1753 ई.) और 'थेओरिया मोतुम लुनी' (Theoria motuum lunae, 1722 ई.)-इनमें खगोलशास्त्र का विवेचन है।

5. **सेस लेट्रेस ऊन प्रिन्सेस डी एलेमैंगेन सुर क़्वेलक़ुइज़ सुइट्स द फ़िजीक एट डी फ़िलोसोफिक** (Ses lettres a' une princesse d' Allemangne sur quelques suiets de physique et de philosophic 1770 ई.)-इसमें दिए गए मौलिक एवं महत्वपूर्ण अन्वेषणों के कारण ऑयलर को बहुत ख्याति प्राप्त हुई।

इन्हें भी देखें
---------------

* ऑयलर का सूत्र
* ऑयलर का प्रमेय

सन्दर्भ
-------

1. ↑  Boyer, Carl B.; Merzbach, Uta C. (1991). [A History of Mathematics. John Wiley & Sons. pp. 439–45. ISBN 978-0-471-54397-8.
2. ↑   David S. Richeson (2012). Euler's Gem: The Polyhedron Formula and the Birth of Topology. Princeton University Press. p. 17. ISBN 978-1-4008-3856-1. Quoted from Howard W. Eves (1969). In Mathematical Circles: A Selection of Mathematical Stories and Anecdotes. Prindle, Weber, & Schmidt. p. 48.
**लॉलीवुड** पाकिस्तान के लाहौर स्थित पाकिस्तानी फ़िल्म उद्योग का अनाधिकृत नाम है। सनित फ़िल्म (Film Industry) को कहा जाता है। इस में *लवली* - पाकिस्तान के अहम शहर लाहौर से लिया गया है।

इतिहास
------

भारत में सिनेमा का आरम्भ ७ जुलाई १८९६ को हुआ जब लुमिये-बन्धुओं की सिनेमाटोग्राफी में मुम्बई के वेस्टर्न हॉटल में छः लघु फ़िल्में प्रदर्शित की गई। विदेशी निर्माताओं द्वारा प्रदर्शित फ़िल्में देखने के बाद कुछ भारतीयों में भी फ़िल्मों के प्रति उत्साह जागा और १९१० के दशक में *पुंडालिक* नामक भारतीय फ़िल्म प्रदर्शित हुई। बाद में प्रदर्शित हुई मराठी फ़िल्म *राजा हरिश्चंद्र* को भारत की सर्वप्रथम पूर्ण लम्बाई की फ़िल्म माना जाता है। १९२८ में लाहौर में फ़िल्म निर्माण का कार्य आरम्भ हुआ जो भारत के विभाजन के बाद पाकिस्तानी फ़िल्म उद्योग के रूप में विकसित हुआ।

सन्दर्भ
-------

1. ↑  "History of Cinema" [सिनेमा का इतिहास]. इण्डीया हेरिटेज. मूल से 28 सितंबर 2007 को पुरालेखित. अभिगमन तिथि २३ अप्रैल २०१४. नामालूम प्राचल `|langauge=` की उपेक्षा की गयी (`|language=` सुझावित है) (मदद)
2. ↑  "History of Lollywood: The Silent Era" [लॉलीवुड का इतिहास: मूक समय] (अंग्रेज़ी में). पाकिस्तानी फ़िल्म. मूल से 6 अक्तूबर 2011 को पुरालेखित. अभिगमन तिथि २३ अप्रैल २०१४.
**गोविन्द ४** राष्ट्रकूट वंश के राजा थे।

**गोविंद चतुर्थ** इंद्र तृतीय का द्वितीय पुत्र था और अपने बड़े भाई अमोघवर्ष द्वितीय को राजगद्दी से हटा एवं मारकर राष्ट्रकूट की राजगद्दी पर बैठा था। इस घटना के ठीक समय के बारे में कुछ निश्चित रूप से नहीं कहा जा सकता। सिंहासनारोहण के समय वह लगभग २०-२५ वर्षों का नवजवान था। परंतु दुर्भाग्यवश उसकी प्रवृत्ति भोगविलास में अधिक थी। अपने सौंदर्य और जवानी को उसने नाच, गान और इंद्रियभोग में लगाया और राजकाज की चिंता बिलकुल ही छोड़ दी। जनता और राष्ट्रकूट साम्राज्य के शुभचितंक सांमतों को इस बात से बड़ी चिंता हुई और सबने उसके चचा अमोघवर्ष तृतीय से उससे मुक्ति दिलाने क आग्रह किया। अमोघवर्ष ने स्वयं उसके विरुद्ध योजनाओं का प्रारंभ किया हो, ऐसा नहीं लगता, परंतु अपने भतजे (गोविंद चतुर्थ) की बदनामी और अन्य सारी परिस्थितियों को अपने अनुरूप पाकर उसने गोविंद को गद्दी से हटा दिया। इस कार्य में उसे अपने संबंधी चेदिराज से सहायत मिली। उसका निजी व्यक्तित्व और सुचरित्र भी उसके पक्ष में था और ९३६ के आसपास गोविंद चतुर्थ को अपदस्थ कर उसने गद्दी ले ली।

| * दे
* वा
* सं
राष्ट्रकूट राजवंश |
| --- |
| **राष्ट्रकूट राजवंश** | दन्तिदुर्ग (735 - 756) • कृष्ण प्रथम (756 - 774) • गोविन्द द्वितीय (774 - 780) • ध्रुव धारवर्ष (780 - 793) • गोविन्द तृतीय (793 - 814) • अमोघवर्ष प्रथम (814 - 878) • कृष्ण द्वितीय (878 - 914)• इन्द्र तृतीय (914 -929) • अमोघवर्ष द्वितीय (929 - 930) • गोविन्द चतुर्थ (930 – 936) • अमोघवर्ष तृतीय (936 – 939) • कृष्ण तृतीय (939 – 967) • खोट्टिग अमोघवर्ष (967 – 972) • कर्क द्वितीय (972 – 973)• इंद्र चतुर्थ (973 – 982) • तैलपा द्वितीय (प्रतीच्य चालुक्य) (973-997)• |
**यान मार्टल** (जन्म २५ जून १९६३) स्पेन में जन्मे कनैडियन लेखक हैं, जिनकी सबसे प्रसिद्ध कृति *लाइफ़ ऑफ़ पाई* के लिए इन्हें मैन बुकर पुरस्कार मिला है। 

इनका जन्म सालामांका, स्पेन में हुआ था, लेकिन कोस्टा रीका, फ्रांस, मेक्सिको और कनाडा में पले बढ़े। इन्होंने पोर्ट होप, ऑण्टारिओ के ट्रिनिटी कॉलेज स्कूल में शिक्षा पाई। इस दौरान इन्होंने लेखन का कौशल संवारा। इन्होंने ट्रेंट युनिवर्सिटी से दर्शन की पढ़ाई की और फिर सारा संसार घूमे, विशेषतया ईरान, तुर्की और भारत। इन्होंने१३ महीने भारत में गुजारे और यहाँ मन्दिर, गिरजाघर, मस्जिद और चिड़ियाघर घूमे। इसके बाद इन्होंने २ वर्ष धार्मिक ग्रंथों का अध्ययन किया और समाज से बहिष्कृत लोगों की कहानियाँ पढ़ीं।

इन्हें बचपन मे ही पढ़ने का बहुत शौक था, अल्फ़ोंस दौदे की *ल पति शोज़* (फ्रांसीसी: *Le Petit Chose*, छोटी सी चीज़) इन्हें बहुत पसंद थी। यान ने दांते की डिवाइन कॉमेडी को संसार की सबसे प्रभावशाली पुस्तक माना है।

यान की पहली कृति *सेवन स्टोरीज़* (अंग्रेजी: Seven Stories, सात कहानियाँ) १९९३ में प्रकाशित हुई। २००१ में इन्होंने *लाइफ़ ऑफ़ पाई* (पाई का जीवन) प्रकाशित की, जिसे वर्ष २००२ का मैन बुकर पुरस्कार मिला। इस पुस्तक को २००३ की कैनेडा रीड्स प्रतियोगिता में चुना गया। 

यान सास्कातून, सास्काचवान में सप्तम्बर २००३ से एक साल तक एक सार्वजनिक पुस्तकालय में राइटर-इन-रेज़िडेंस रहे। इन्होंने टोरंटो की रॉयल कंज़रवेटरी ऑफ़ म्यूज़िक के कम्पोज़र-इन-रेज़िडेंस ओमार डैनियल के साथ मिलकर *यू आर वेयर यू आर* (तुम जहाँ हो वहीं हो) नामक संगीतमय रचना रची, जिसमें आम दिनों की आम बातचीत को वाक्यों में पिरोया गया है। नवम्बर २००५ में युनिवर्सिटी ऑफ़ सास्काचवान ने इन्हें स्कालर-इन-रेज़िडेंस घोषित किया।

इनका अगला उपन्यास *बीट्रिस और वर्जिल* होलोकास्ट पर आधारित होगा। इसके अलावा ये *वाट इज़ स्टीफ़न हार्पर रीडिंग* (स्टीफ़न हार्पर क्या पढ़ रहे हैं) नामक प्रोजेक्ट पर काम कर रहे हैं, जिसमें ये कनाडा के प्रधान मंत्री को हर दो हफ्ते में एक किताब भेजते हैं, एक छोटे व्याख्यात्मक नोट के साथ।

पुरस्कार
--------

* २००२ मैन बुकर पुरस्कार विजेता
* २००१ ह्यू मैकलैनन पुरस्कार विजेता
* २००१ गवर्नर जनरल पुरस्कार की अंतिम सूची में
* बुक्स इन कैनेडा फ़र्स्ट नावेल अवार्ड की अंतिम सूची में
* लघुकथा *द फ़ैक्ट्स बिहाइंड द हैलसिंकी रोकामाटिओस* (अंग्रेजी: "The Facts behind the Helsinki Roccamatios") के लिए १९९१ जर्नी पुरस्कार

सन्दर्भ
-------

1. 1 2  "संग्रहीत प्रति". मूल से 15 सितंबर 2009 को पुरालेखित. अभिगमन तिथि 26 फ़रवरी 2010.
2. ↑
3. ↑  Martel, Yann. "How I Wrote Life of Pi". Powells.com. मूल से 14 जनवरी 2013 को पुरालेखित. अभिगमन तिथि 2007-04-19.
4. ↑
5. ↑
6. ↑  U Sask Department of English homepage, retrieved 16 अप्रैल 2007,  Archived 2009-04-10 at the Wayback Machine
7. ↑  What is Stephen Harper Reading, retrieved 16 अप्रैल 2007,  Archived 2012-08-27 at the Wayback Machine

बाहरी कड़ियाँ
-------------

* कंटेम्परेरी राइटर्स पर यान मार्टल
* द कनैडियन एन्साइक्लोपीडिया में यान मार्टल
* वाट इज़ स्टीफ़न हार्पर रीडिंग?
**खान अल-उमदान**  इज़राइल देश के आकेर के पुराने शहर में स्थित एक "खान", यीने कारवां सराय है। इसका निर्माण अहमद पाशा अल जज्जर के शासन के दौरान उस्मान साम्राज्य में हुआ था। ये  **खान-ए-अवामीद**  के नाम से भी जानी जाती है। इस नाम का शाब्दिक अर्थ "खंबोंकी सराय" होता है। इस दो मंजिला इमारत का निर्माण सन् १७८४ में पुर्ण हुआ।

इतिहास
------

खान अल-उमदान का घंटाघर।
आकेर में चार खानों में से एक होने के नाते, खान अल-उमदान १७८४ में यरूशलेम के राज्य के रॉयल कस्टम्स हाउस के स्थान पर बनाया गया था। अपने बनावट के अनुसार कई स्तंभ होने के कारण ये खान अल-उमदान के नाम से जाना जाने लगा। इसमें ग्रेनाइट और प्रकेलास (en:Porphyry) से बने चालीस स्तंभ शामिल हैं जिन्हें कैसरिया, अटलित और आकेर के क्रूसेडर स्मारकों के खंडहरोंसे लिया गया था। आकेर का शहर भूमध्य सागर के दक्षिण पूर्वी तट पर स्थित है। पुराने समय से ये इलाका व्यापार के केंद्र रहा है। एतिहासीक रूप से आकेर का बंदरगाह इस कारण व्यस्त जगह रही है और खान अल-उमदान यहा आनेवाले व्यापारीयोंका महत्वपूर्ण व्यापार स्थान रहा है। आकेर में आने वाले व्यापारियों ने खानके निचले मंजिलका गोदाम के रूप में इस्तेमाल किया जबकि दूसरी मंजिल एक आवास के रूप में कार्य किया करती थी। ऊंट के कारवां गैलिली के गांवों से शहर के बाजारों और बंदरगाह तक उत्पादन और अनाज लाया करते थे। एक लंबे समय के बाद बहाई धर्म के संस्थापक बहाउल्लाह के बढ़ावे से इस जगह को और महत्व प्राप्त हुआ और ये खान-ए-अवामीद के नाम से जाना जाने लगा। उस कालखंड में ये जगह बहाई पाठशाला के रूप के इस्तेमाल कि जाती थी। उस्मान साम्राज्य के शासक अब्दुल हामिद द्वितीय के आदेश पर १९०६ में यहा एक घंटाघर बना। ये जफा के घंटाघर जैसा था और एसे ही कई घंटाघर इस दौरान उस्मान साम्राज्य के कई शहरों मे बनाए गए। बलुआ पत्थर से बने इस घंटाघर को पांच मंजिले है और चौथी मंजिल पर चार घडीयां है। उस्मानी साम्राज्य के चांद-सितार की नक्कशी से ये घंटाघर सुशोभीत किया है। सन् २००१ में यहा नई घडीयां बिठाई बई; हर एक जो हिब्रू अंक, अरबी अंक, रोमन अंक और
हिंदू-अरबी अंक प्रणाली के साथ है। सन् २००१ में पुरे आकेर के पूराने शहर के साथ खान अल-उमदान को विश्व धरोहर क दर्जा दिया गया। मई २००४ में इज़राइल के डाक टिकट पर भी ये घंटाघर दर्शाया गया है।

चित्रदीर्घा
-----------

* सन् १९२०-१९३३ के कालखंड की तसवीर सन् १९२०-१९३३ के कालखंड की तसवीर
* आकेर का बंदरगाह और वहा से दिखता खान अल-उमदान का घंटाघर आकेर का बंदरगाह और वहा से दिखता खान अल-उमदान का घंटाघर
* अंदरूनी भाग अंदरूनी भाग
* खान अल-उमदान के स्तंभ खान अल-उमदान के स्तंभ
* खान अल-उमदान के स्तंभ खान अल-उमदान के स्तंभ
* खान अल-उमदान के स्तंभ खान अल-उमदान के स्तंभ
* चित्रमाला दृश्य चित्रमाला दृश्य

सन्दर्भ
-------

1. ↑  "Old City of Acre". UNESCO. २००१. मूल से 28 नवंबर 2017 को पुरालेखित. अभिगमन तिथि २८ नवम्बर २०१७.
2. ↑  Daniel Jacobs, Shirley Eber, Francesca Silvani (१९९८). *Israel and the Palestinian Territories*. Rough Guides. पपृ॰ २२५. आई॰ऍस॰बी॰ऍन॰ 9781858282480. मूल से 1 दिसंबर 2017 को पुरालेखित. अभिगमन तिथि 27 नवंबर 2017.सीएस1 रखरखाव: एक से अधिक नाम: authors list (link)
3. ↑  Michael Dumper, Bruce E. Stanley (२००७). *Cities of the Middle East and North Africa: A Historical Encyclopedia*. ABC-CLIO. पपृ॰ ७. आई॰ऍस॰बी॰ऍन॰ 9781576079195. मूल से 1 दिसंबर 2017 को पुरालेखित. अभिगमन तिथि 28 नवंबर 2017.
4. ↑  "Ottoman Clock Towers In Israel". Boeliem. मूल से 1 दिसंबर 2017 को पुरालेखित. अभिगमन तिथि २८ नवम्बर २०१७.
**गोविन्द स्वरुप** एक रेडियो खगोलशास्त्र के जाने-माने वैज्ञानिक थे। उनका जन्म २३ मार्च १९२९ को ठाकुरद्वारा, उत्तर प्रदेश में हुआ था।

गोविन्द स्वरुप (मध्य में)

शिक्षा एवं कैरियर
-----------------

1950 में उन्होंने इलाहाबाद विश्वविद्यालय से एम॰एस॰सी॰ की डिग्री ली। फिर उन्होंने 1961 में स्टैनफोर्ड यूनिवर्सिटी से पी॰एच॰डी॰ की डिग्री ली। 1963 में डॉ॰ होमी जहांगीर भाभा से बातचीत के बाद भारत आने पर उन्होंने टाटा इंस्टीट्यूट ऑफ फंडामेंटल रिसर्च (टी॰आइ॰एफ॰आर॰) जॉयन कर लिया और रेडियो एस्ट्रोनोमी ग्रुप की स्थापना की। वह 1987 में जायंट मीटरवेव रेडियो टेलीस्कोसप (जी॰एम॰आर॰टी॰) के प्रोजेक्ट डायरेक्टर बने, फिर 1993 में टी॰आइ॰एफ॰आर॰ के नेशनल सेंटर फॉर रेडियो एस्ट्रोफिजिक्स (एन॰सी॰आर॰ए॰) के सेंटर डायरेक्टर और 1994 में टी॰आइ॰एफ॰आर॰ से रिटायर हुए।

उन्होंने पुणे के पास दुनिया को सबसे बड़े टेलिस्कोपों में से एक- जायंट मीटरवेव रेडियो टेलिस्कोप (जी॰एम॰आर॰टी॰) को स्थापित किया। इसी के साथ उन्होंने ऊटी में भी एक रेडियो टेलिस्कोप (Ooty Radio Telescope) (ओ॰आर॰टी॰) की स्थापना की।

पुरस्कार
--------

१९७२ में अपने कार्यों के लिए उन्हें शांति स्वरूप भटनागर पुरस्कार और 1973 में पद्म श्री सम्मान प्राप्त हुआ। वह फेलोशिप ऑफ रॉयल सोसायटी सहित कई प्रतिष्ठित संस्थाओं के फैलो थे।

मृत्यु
------

७ सितम्बर २०२० को ९१ वर्ष की उम्र में पुणे में उनकी मृत्यु हो गई।

सन्दर्भ
-------

1. ↑   आजतक वेब 8.9.20
2. ↑   इंडियन एक्सप्रेस वेब 8.9.20
Leonardo[लियोनार्डो, फिनमेकेनिका 2016 तक] एक इतालवी बहुराष्ट्रीय उच्च तकनीक से जुड़ी कंपनी है जो कि मुख्य रूप से एयरोस्पेस, रक्षा व सुरक्षा क्षेत्रों में सक्रिय है। कंपनी सरकारों, सशस्त्र बलों तथा संस्थानों हेतु निम्नलिखित कार्रवाइयों के संदर्भ में उत्पाद, सेवाएँ और समेकित समाधान विकसित करती है थल व वायु, नौसेना व समुद्री, अंतरिक्ष व साइबरस्पेस।

१५ मई २०१६ से श्री Mauro Moretti [माउरो मोरेत्ती] कंपनी के सीइओ या मुख्य निष्पादन अधिकारी व महानिदेशक पद पर कार्यरत हैं। 

Leonardo-Finmeccanica [लियोनार्डो-फिनमेकेनिका] कंपनी में ४७,००० कर्मचारी हैं, व यह औद्योगिक दृष्टि से मुख्यतः इटली, यूनाइटेड किंगडम, संयुक्त राज्य अमेरिका तथा पोलैंड में उपस्थित है और पाँच महाद्विपों के १५ देशों में कंपनी की शाखाएँ हैं।

१ जनवरी २०१६ से Leonardo-Finmeccanica [लियोनार्डो-फिनमेकेनिका] द्वारा नियंत्रित कंपनियों OTO Melara [ओ॰टि॰ओ॰ मेलारा] और WASS [डब्ल्यू॰ए॰एस॰एस॰] का विलय Leonardo-Finmeccanica [लियोनार्डो-फिनमेकेनिका] में कर दिया गया है, और इसके द्वारा नियंत्रित कंपनियों AgustaWestland [अगुस्तावेस्टलैंड], Alenia Aermacchi [अलेनिया ऐरमाक्की] और Selex ES [सेलेक्स इ॰स॰] की गतिविधियाँ को इस में अवशोषित कर दिया गया है और यह व्यवसाय के सात विभागों (हेलीकॉप्टर; विमान; एरोस्ट्रक्चर या हवाई यंत्र; अंतरिक्ष व एवियोनिक्स या वैमानिकी प्रणालियाँ; थल तथा नौसेना सुराक्षा के लिए इलेक्ट्रॉनिक्स; रक्षा प्रणालियाँ; सुरक्षा व सूचना के लिए प्रणालियाँ) में संघटन के माध्यम से एक कंपनी के रूप में सक्रिय है। Leonardo-Finmeccanica [लियोनार्डो-फिनमेकेनिका] नियंत्रित कंपनियों व संयुक्त उद्यमों, जैसे कि DRS Tecnologies [डि॰आर॰एस॰ टेक्नोलोजीज़] (रक्षा क्षेत्र के लिए उत्पाद, सेवाएँ और समेकित समर्थन), Telespazio [टेलेस्पासियो] (उपग्रह सेवाएँ), Thales Alenia Space [थालेस अलेनिया स्पेस] (उपग्रह और परिक्रमा करने वाले ढ़ाँचे), MBDA [एम॰बी॰डि॰ए॰] (मिसाइल टेक्नोलॉजी या प्रक्षेपास्त्र प्रणालियाँ) और ATR [ए॰टि॰आर॰] (क्षेत्रिय विमान), के माध्यम से भी सक्रिय है। साल २०१६ में कंपनी द्वारा अपने कॉरपोरेट नाम का परिवर्तन किया गया और यह Finmeccanica [फिनमेकेनिका] से Leonardo [लियोनार्डो] में बदल गया है।

1. ↑  Leonardo: filing of articles of association Archived 2017-01-16 at the Wayback Machine.